Við gerð heimildaverkefna er skylda að vísa í heimildir í texta verkefnisins . Með því móti getur lesandinn séð hvaða heimild höfundur notar hverju sinni . Tilvísanir birtast í sviga eftir að höfundur hefur notast beint eða óbeint við heimild í skrifum sínum . Taka skal fram hver sé höfundur , útgáfuár heimildar og blaðsíðutal ( bls. ) þegar það á við . Tilvísunin kemur í sviga eftir notkun á heimild , punktur skal vera á eftir sviga . Ef höfundar er ekki getið fer titill greinar , bókar o.s.frv. settur í höfundarsæti . ( Sjá dæmi um heimildaskráningu ) . Ef vísað er beint ( orðrétt ) skal setja gæsalappir , texti skal vera skáletraður og tilvísun beint á eftir . Ef bein tilvísun er lengri en 3 setningar skal gera greinarskil , gera tilvísunina inndregna og minnka letrið . ( 10 pt. letri ) . Dæmi um tilvísun : Eftir að þessi lög tóku gildi var landhelgi og fiskveiðilögsaga Íslendinga færð frá 3 mílum til þeirra 200 sem hún er í dag , en hún var færð í þremur skrefum og því voru þorskastríðin þrjú ( Guðni Th. Jóhannesson , 2004 , bls. 36 ) . Dæmi um beina tilvísun inni í texta : Mörg álita mál komu upp í fyrsta þorskastríðinu eins og aðferðafræði íslenskra stjórnmálamanna í samningaviðræðum við Breta . Aðferðir Hermanns Jónassonar og Guðmundar þóttu klaufalegar í baráttunni um 3 mílna lögsögu og seinka framvindu mála og spurðu margir sig hvort ,, Bretar ekki betur tekið tilboði Hermanns Jónassonar og Guðmundar Í Guðmundssonar vor og sumar 1958 um veiðirétt til þriggja ára upp að sex mílunum ” ? ( Guðni Th. Jóhannesson , 2004 , bls. 63 ) . Dæmi um lengri beinni tilvísun : Henry Kissinger sem var orðinn utanríkisráðherra Bandaríkjanna árið 1973 hafði mikinn áhuga á deilum Íslendinga og Breta . Kissinger sagði við Edward Heath forsætisráðherra Breta , að Bandaríkjamenn ætluðu ekki að skipa Bretum fyrir verkum í utanríkismálum . Þó væri mjög slæmt að eitt af stóru NATO-ríkjunum eins og Bretland væri í miklum deilum við smáþjóðina Ísland sem var Atlantshafsbandalaginu svo mikilvæg . Ekki stóð á viðbrögðum Heath eins og má lesa í bókinni Þorskastríðin Þrú : ,, Edward Heath skildi áður en skall í tönnum . Miðvikudaginn 3. október - á elleftu stundu - sigldi verndarflotinn út fyrir 50 mílurnar . Togarakarlarnir léki Rule Britannica í talstöðvarnar eins og þeir höfðu gert þegar sjóherinn lét sjá sig 19. maí en bættu síðan við öðru lagi , The Party is Over : ballið er búið . Næstu daga fengu varðskipin þau skilaboð frá stjórnstöð , og þar með Óalfi Jóhannessyni að taka öllu rólega . Um miðjan mánuðinn flaug hann svo út til viðræðna við Edward Heath í London , staðráðinn í að koma heim með samkomulag sem bindi enda á átökin ” ( Guðni Th. Jóhannesson , 2004 , bls. 101 ) . Tilvísanir í netheimildir Ekki er notast við blaðsíðutal þegar vitnað í heimild af vefsíðu . Stundum vantar ártal í netheimildum og notast þá skal við skammtöfunina e.d. - enginn dagsetning í tilvísun . Annars gilda sömu reglur um tilvísun um heimildir af neti og útgefnar heimildir . Varast skal þó að nota heimildir af neti þar sem höfund og dagsetningu vantar og gott er að spyrja sig hversu áreiðanleg og góð heimild slík vefsíða er . Dæmi um tilvísun af netinu : Á hverju sumri starfa tugir nemenda við Árnastofnun við rannsóknir og önnur verkefni . Eitt verkefni sumarsins 2019 var ákaflega áhugavert en þá unnu stúdentar að því að gera orðabók Sigfúsar Blöndal aðgengilega á stafrænu formi . Bókin kom út á árunum 1920 - 1924 ( Gömul orðabók … . , 2019 ) .